Държавен вестник, бр. 41, 2014 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  41
пристигне корабът, от лечебно заведение или 
медицинско лице, одобрено от администра-
цията на някоя от държавите – членки на 
Европейския съюз, или от трета страна, с 
която Република България има споразумение, 
по Правило I/10 от Приложението към Меж-
дународната конвенция за вахтената служба 
и нормите за подготовка и освидетелстване 
на моряците.
(2) Изпълнителният директор на Изпъл-
нителна агенция „Морска администрация“ 
или оправомощено от него лице може по 
изключение да разреши на определено морско 
лице да започне работа на борда на определен 
кораб със свидетелство за медицинска год-
ност с изтекъл срок на валидност за срок не 
повече от 3 месеца, в който морското лице 
трябва да премине през медицинско освиде-
телстване по ал. 1.
Чл. 16. (1) Свидетелствата за медицинска 
годност за работа на кораб, плаващ по море, 
се издават със срок на валидност:
1. при възраст на лицето до 18 и над 55 
години – 1 година;
2. при възраст на лицето от 18 до 55 годи-
ни – 2 години.
(2) Медицинското освидетелстване на мор-
ски лица за здравословна годност за работа 
на кораб, плаващ по вътрешни водни пътища, 
се извършва:
1. при започване на работа;
2. при навършване на 50 години;
3. след петдесетгодишна възраст – на всеки 
5 години;
4. след навършване на 65 години – всяка 
година.
Чл. 17. В свиделството за медицинска 
годност се вписва необходимостта от използ-
ване на средства за корекция на зрението в 
съответствие с изискванията за здравословна 
годност.
Раздел V
Провеждане на медицинския преглед
Чл. 18. (1) В началото на прегледа лекарят 
с призната специалност трябва да провери:
1. самоличността на морското лице чрез 
документ за самоличност, данните от който 
се вписват в медицинското свидетелство и 
длъжността, за която кандидатства за осви-
детелстване;
2. причината за прегледа (започване на 
работа, периодичен преглед, връщане след 
заболяване или проследяване на хроничен 
здравословен проблем и др.), която трябва да 
вземе предвид при извършването на прегледа.
(2) Проверяват се и се документират слухът, 
зрението и цветоусещането, които трябва да 
отговарят на изискванията в приложение № 3.
(3) Когато при медицинския преглед се 
установи наличието на увреждане или забо-
ляване, физическите способности на лицето, 
като сила, издържливост, гъвкавост, баланс 
и координация, антропометрия (за оценка 
на възможността за влизане в затворени и 
ограничени пространства), функционален ка-
пацитет, сърдечен и белодробен резерв, годност 
за изпълнение на специфични задачи (носене 
на дихателен апарат) се оценяват във връзка 
с установеното увреждане или заболяване. 
(4) Тестването за употреба на алкохол и 
наркотични вещества не се извършва по време 
на медицинския преглед. 
(5) Заключението за здравословна годност 
на морското лице се прави спрямо изисквани-
ята за съответната длъжност от приложение 
№ 1, съдържащи се в приложение № 2.
(6) Резултатите от прегледа трябва да бъдат 
документирани във формата за документиране 
на медицинския преглед по образец съгласно 
приложение № 5. 
(7) Резултатите по ал. 6 се използват за 
определяне годността на морското лице за 
изпълнение на длъжността, която ще заема, 
като се отчитат възрастта на морското лице, 
характерът на задълженията, които то ще из-
пълнява, районът на плаване и типът на кораба.
Чл. 19. (1) При освидетелстването и пре-
освидетелстването се извършват прегледи и 
изследвания за установяване на:
1. състоянието на зрителната система;
2. състоянието на слуховата система;
3. състоянието на нервната система;
4. хирургическия статус;
5. вътрешния статус и заключение от ин-
тернист;
6. тестове на кръв или урина за откриване 
на захарен диабет и други заболявания, както 
е показано от клиничния преглед;
7. за морски лица на възраст над 40 годи-
ни се изисква и електрокардиограма (ЕКГ) 
в състояние на покой.
(2) Психическото здраве се установява от 
лекар-психиатър чрез клиничен преглед, с кой-
то се отчита психичното състояние на лицето 
към момента, и с издаване на удостоверение 
дали лицето се води на психиатричен отчет. 
(3) Морското лице трябва да бъде консулти-
рано от лекаря, даващ заключението за здра-
вословна годност, относно начина на живот 
(ограничаване на алкохолния прием, спиране 
на тютюнопушенето, промяна в диетата, на-
маляване на теглото и т. н.) и опасностите и 
методите за превенция на малария, хепатит, 
ХИВ/СПИН и други заразни болести.
Чл. 20. (1) За всяко морско лице се създава 
медицинско досие, което съдържа:
1. резултати от всички прегледи по формата 
за документиране на медицинския преглед на 
лекарите с призната специалност; 
2. консултации със специалисти;
3. данни от обективни изследвания; 
4. копие от свидетелствата за медицинска 
годност;